**PRIRODOSLOVNO-GRAFIČKA ŠKOLA**

 **Z A D A R**

**Perivoj Vladimira Nazora 3**

**OIB: 87945705905**

**KLASA: 602-03/20-01/52**

**URBROJ: 2198-1-63-20-01**

**Zadar, 05. ožujka 2020.**

Na temelju Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije KLASA:406-01/18-1/20; URBROJ:2198/1-02-18-3 od 10. prosinca 2018. godine (u daljnjem tekstu. Odluka), odredbi Statuta i odluke Školskog odbora od 12. veljače 2020. godine r a s p i s u j e s e

***JAVNI NATJEČAJ***

***za davanje u zakup prostora za smještaj automata za napitke***

***s priključkom za električnu energiju***

Predmet natječaja je davanje u zakup prostora u Prirodoslovno-grafičkoj školi, Zadar, Perivoj Vladimira Nazora 3, za potrebe postavljanja automata za napitke i snack s priključkom za električnu energiju.

**Broj automata: dva (2)** i to jedan (1) za tople napitke i jedan (1) za hladne napitke i snack.

Minimalni iznos zakupnine prostora za smještaj automata za napitke s priključkom električne energije, sukladno Odluci i cjeniku za zakup i privremeno korištenje prostora i opreme u školskim ustanovama Zadarske županija (u daljnjem tekstu: Cjenik) iznosi 700,00 kn (bez PDV-a) mjesečno po jednom (1) automatu za napitke na prostoru s priključkom električne energije. Režijski troškovi uračunati su u iznos zakupnine. Plaćanje zakupnine do 5. dana u mjesecu. Zainteresirani ponuditelji mogu dati ponudu samo za oba aparata.

Ponuditelj mora posjedovati različite vrste naplatnih sustava koje u potpunosti mogu zadovoljiti korisnike i to: sustav s kovanicama i papirnatim novcem, uz povrat razlike novca.

Ponuditelj mora besprijekorno održavati higijenske uvjete automata za napitke u skladu sa sanitarno-higijenskim propisima te je prema zakupodavcu i prema trećim osobama odgovoran za rad automata za napitke i proizvode iz automata.

**Prostor se daje zakup na određeno vrijeme od dvije (2) godine pod slijedećim uvjetima:**

* *Lokacija:*

Prirodoslovnografička škola, Zadar, Perivoj Vladimira Nazora 3, prizemlje, u određenom prostoru školskog hodnika s priključkom električne energije

*Automat za napitke mora zadovoljavati minimalne tehničke karakteristike:*

* više mogućnosti odabira toplih napitaka na bazi instant kave, ekspresso kave, mlijeka, čaja, kava s mlijekom, cappuccino, čokoladni napitak i druge mogućnosti uz doziranje šećera.

U aparatima za hladne napitke nije dopuštena ponuda alkoholnih pića.

Pravo sudjelovanja imaju sve pravne i fizičke osobe.

**Pisane ponude za sudjelovanje u natječaju moraju sadržavati:**

* + ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe,
	+ presliku osobne iskaznice za fizičke osobe, za pravne osobe izvadak iz sudskog registra ne stariji od 3 (tri) mjeseca, odnosno presliku obrtnice (za obrtnike) ovjerenu kod javnog bilježnika
	+ jasno navedenu visinu ponude mjesečne zakupnine po automatu za napitke izražene u kunama (brojkama i slovima) bez PDV-a
	+ potvrda Porezne uprave o stanju duga ne starije od 30 dana
	+ prodajni asortiman koji se namjerava ponuditi sa pripadajućim cijenama tijekom najma.

Ponuditelj u cijelosti snosi troškove nastale održavanjem i servisiranjem automata za napitke, te se obvezuje kvarove i zastoje otkloniti u roku od 24 sata od dojave kvara.

 **Rok za dostavu ponude je 8 dana od dana objave natječaja.**

 **Javni poziv traje od 05. – 13. ožujka 2020.**

Pisane ponude dostavljaju se poštom u zatvorenoj omotnici s naznakom: „NE OTVARAJ – PONUDA ZA JAVNI NATJEČAJ“ na adresu Prirodoslovno-grafička škola, 23000 Zadar, Perivoj Vladimira Nazora 3.

Natječaj se objavljuje na oglasnoj ploči škole i na mrežnim stranicama škole.

Javni se natječaj može održati i ako sudjeluje samo jedan natjecatelj. Škola pridržava pravo ne izabrati ni jednog ponuditelja bez navođenja razloga i ne odgovara za eventualnu štetu sudionicima natječaja.

Otvaranje ponuda će biti u prostoru Prirodoslovno-grafičke škole najkasnije 10 (deset) dana od dana zaključivanja natječaja i neće biti javno.

Nepotpune i nepravovremene ponude neće se razmatrati.

Najpovoljnijom ponudom smatrat će se ponuda koja uz ispunjenje svih uvjeta iz javnog natječaja sadrži i najviši ukupni iznos zakupnine za oba aparata.

Po odabiru najpovoljnijeg ponuditelja svi kandidati će biti obaviješteni o izvršenom izboru pisanim putem na adresu navedenu u ponudi.

Zakupnik s kojim će biti zaključen Ugovor o zakupu prostora za smještaj automata za napitke i snack ne može isti dati u podzakup.

Sve dodatne informacije mogu se dobiti u Prirodoslovno-grafičkoj školi ili na tel. 023/ 213 746, e-mail: ured@pgszd.hr.

 Ravnatelj:

 Tomislav Grbin, dipl.ing.